SL Uradni list Evropske unije C 311/45

Povzetek podatkov, ki so jih predložile države članice o državni pomoči, dodeljeni na podlagi Uredbe Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(Besedilo velja za EGP)

(2006/C 311/08)

Št. pomoči: XA 72/06

Država članica: Italija

Regija: Piemonte

Naziv sheme pomoči ali ime podjetja, ki prejme individualno pomoč: Pomoč za opredmetene in neopredmetene naložbe (Regionalni zakon št. 23/2004)

Pravna podlaga: Deliberazione della Giunta regionale n. 56 — 3081 del 5.6.2006 (B.U.R.P. n. 24 del 15.6.2006) „Legge regionale 23/2004, Interventi per lo sviluppo e la promozione della cooperazione. Articolo 6, commi 1, 2. Approvazione del programma degli interventi a favore delle società cooperative operanti nel settore della trasformazione e commercializzazione dei prodotti agricoli e rientranti tra le piccole e medie imprese“.

Uredba Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov.Objavljeno v Uradnem listu L 1 z dne 3. januarja 2004. Začetek veljavnosti: 23. januarja 2004 (člen 14)

Načrtovani letni izdatki po shemi: 10 milijonov EUR

Največja intenzivnost pomoči: Nepovratna sredstva za kritje splošnih stroškov, kot so plačila za posvetovanje in načrtovanje ter študija izvedljivosti, v višini največ 12 % predvidenih stroškov, za opredmetene naložbe, za vzpostavitev in razvoj sistemov za certificiranje kakovosti in sledljivosti proizvodov, za poklicno usposabljanja in usposabljanje na področju managementa za člane ter vzpostavitev in utrditev računovodskih sistemov podjetij

Nepovratna sredstva se dodelijo v višini najmanj 5 000 EUR in največ 50 000 EUR

Subvencionirana posojila v sodelovanju s finančnimi ustanovami za gradnjo, nakup in prestrukturiranje nepremičnin (brez nakupa zemljišča) in za nakup strojev, nove opreme (vključno s programi IT), vozil in kontejnerjev, posebej za prevoz polpredelanih ali končnih proizvodov od obratov za predelavo in trženje do distribucijskih poti, če se vozila in kontejnerji neposredno uporabljajo za prevoz takih proizvodov

Posojila pokrivajo do 100 % upravičenih stroškov za 5-letno obdobje za naložbe v proizvodnjo ali 10-letno obdobje za naložbe v nepremičnine

Znesek denarne podpore, odobrene iz regionalnega proračuna znaša najmanj 7 500 EUR do največ 350 000 EUR

Pomoč ne sme presegati 40 % upravičenih stroškov

Datum začetka izvajanja: Oktober 2006. Pod nobenim pogojem pred obvestilom o identifikacijski številki, ki jo po prejemu povzetka podatkov dodeli Komisija

Trajanje sheme pomoči: Do 30. novembra 2007

Cilj pomoči: Za spodbujanje in razvoj sodelovanja v Piemontu, da bi povečali kakovost proizvodov, ki jih predložijo zadruge, in posodobili upravljanje

Uporabljata se naslednja člena Uredbe: Člena 7 in 13(a)(b)(c)(d)(e)

Zadevni gospodarski sektorji: Shema velja za zadruge, klasificirane kot mala in srednje velika podjetja, ki se ukvarjajo s predelavo in trženjem kmetijskih proizvodov iz Priloge I k Pogodbi ES

Ime in naslov odgovornega organa::

Regione Piemonte, Assessorato alle Attività Produttive, Bilancio e Cooperazione Direzione regionale Formazione Professionale-lavoro, Via Magenta, 12 I-10128 Torino Telefon: (39-011) 432 48 85 Telefaks: (39-011) 432 48 78 e-mail: direzione15@regione.piemonte.it.

Spletna stran: www.regione.piemonte.it/lavoro/index.htm

Druge informacije: Upravičenci:

ne smejo biti v stečaju ali stečajnem postopku, ne smejo prenehati izvajati dejavnosti ali jih začasno ustaviti, ne smejo biti v sodnem postopku ali v kakršnem koli podobnem postopku;

morajo dokazati, da poslujejo z dobičkom in da so finančno stabilni;

morajo dokazati, da izpolnjujejo minimalne pogoje glede zdravja, okolja in dobrega počutja živali

Naslednji stroški niso upravičeni:

proizvodi s poreklom iz tretjih držav;

naložbe, ki ne prispevajo k izboljšanju stanja v zadevnem sektorju kmetijske proizvodnje;

naložbe na maloprodajnem trgu;

nakup transportnih prevoznih naprav;

naložbe, ki se ne amortizirajo

Prav tako ne bo odobrena pomoč za:

naložbe, ki presegajo omejitve ali prepovedi, ki se uporabljajo v okviru skupne ureditve trga; pomoč ne bo odobrena za naložbe, ki presegajo omejitve EU v različnih sektorjih;

naložbe, ki zadevajo proizvodnjo in trženje proizvodov, ki posnemajo ali nadomeščajo mleko in mlečne izdelke;

pobude za podporo raziskovalnih dejavnosti in promocijskih kampanj ali kmetijskih proizvodov

Številka XA: XA 91/06

Država članica: Avstrija

Regija: Burgenland (Gradiščanska)

Naziv sheme pomoči: Smernice, ki zadevajo dodelitev nepovračljivih premij malim in srednje velikim podjetjem, ki so dejavna v proizvodnji, predelavi in trženju kmetijskih proizvodov v skladu z Landes-Wirtschaftsförderungsgesetz 1994 – WiföG

Pravna podlaga: Gesetz vom 24. März 1994 über Maßnahmen zur Gewährleistung der wirtschaftlichen Entwicklung im Burgenland (Landes-Wirtschaftsförderungsgesetz 1994 — WiföG), LGBl. Nr. 33/1994, in der Fassung des Gesetzes LGBl. Nr. 64/1998.

Načrtovani letni izdatki po shemi pomoči: Načrt za leto 2006

Leto 2006: Pomoč za nalože v 1 500 000 EUR

Največja intenzivnost pomoči:

Severna Gradiščanska: 30 %

Osrednja Gradiščanska: 35 %

Južna Gradiščanska: 35 %

Odobrijo se lahko premije v višini +15 %

Najvišji znesek pomoči za naložbe v predelavo in trženje je 725 000 EUR, v triletnem obdobju za zagotovitev tehnične spodbude v kmetijskem sektorju pa 100 000 EUR

Stopnja pomoči je načeloma omejena v skladu z Uredbo (ES) št. 1/2004

Datum začetka izvajanja: Pomoč se lahko dodeli po objavi zadevne sheme v Uradnem listu Gradiščanske. Objava sledi najhitreje 10 delovnih dni po predložitvi tega povzetka

Trajanje sheme pomoči: Ta shema velja do 31. decembra 2006

Cilj pomoči: Izboljšanje regionalne gospodarske infrastrukture MSP, ki je dejavna izključno pri predelavi in trženju kmetijskih proizvodov

Shema se osredotoča na:

posebno pomoč podjetjem, usmerjenim v rast,

spodbujanje k internacionalizaciji gradiščanskih podjetij,

spodbujanje manjših projektov podjetij, ki obetajo dolgoročno rast ali črpanje nove vrednosti.

Upravičeni so izključno stroški iz naslednjih členov:

Člen 7 – Naložbe v predelavo in trženje

Člen 14 – Zagotavljanje tehnične podpore v kmetijskem sektorju

Zadevni gospodarski sektorji: Ta shema zajema vse gospodarske sektorje, razen sektorjev, ki se ukvarjajo s turizmom in prostočasnimi dejavnostmi ter primarno kmetijsko in gozdarsko proizvodnjo

Naziv in naslov organa, ki dodeli pomoč:

Land Burgenland Europaplatz 1 A-7001 Eisenstadt

Spletni naslov: www.wibag.at

Številka XA: XA 99/06

Država članica: Nizozemska

Regija: Se ne uporablja

Naziv sheme pomoči ali ime podjetja, ki prejme individualno pomoč: Program za naložbe z energijskimi prihranki

Pravna podlaga: Artikel 2, 4 en 6 van de Kaderwet LNV-subsidies

Načrtovani letni izdatki po shemi ali skupni znesek individualne pomoči, dodeljene podjetju: Za leto 2007: 6 mio EUR

Največja intenzivnost pomoči: 25 %

Datum začetka izvajanja: Zahtevke se lahko vloži med 15. in 29. novembrom 2006

Trajanje sheme ali individualne pomoči: Gre za enkratno pomoč, ki bo izplačana najpozneje 30. junija 2007

Cilj pomoči: Glavni cilj: zmanjšanje proizvodnih stroškov. Dodatni cilj: vzdrževanje in izboljšanje naravnega okolja. Shema temelji na členu 4 Uredbe Komisije (ES) št. 1/2004. V poštev pridejo naložbe, usmerjene v energijske prihranke

Zadevni gospodarski sektorji: Kmetijska gospodarstva, zlasti steklenjaki

Naziv in naslov organa, ki dodeli pomoč: Minister van Landbouw, Natuur en Voedselkwaliteit

Spletna stran: www.minlnv.nl/loket